Diari Oficial de la Generalitat Valenciana


Sumari del DOGV 3785, del 04-07-2000 (2000/5274)

Notificació a la persona interessada de la revocació de l'ajuda concedida per la Resolució de 28 de desembre de 1998, del director general de l'Institut Valencià de la Joventut, en relació amb l'Ordre de 23 de desembre de 1997, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3785

Data del DOGV
:   04-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5274


Organisme emissor
:   Institut Valencià de la Joventut

Tipus de document
:   Anunci

Notificació a la persona interessada de la revocació de l'ajuda concedida per la Resolució de 28 de desembre de 1998, del director general de l'Institut Valencià de la Joventut, en relació amb l'Ordre de 23 de desembre de 1997, per la qual es convocaven ajudes per a la posada en marxa de projectes empresarials promoguts per jóvens i per a equipament d'empreses creades per jóvens. [2000/F5274]
  
Davant de la impossibilitat d'efectuar la notificació directament a la interessada ?cosa que s'ha intentat sense cap efecte?, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i a l'efecte que preveu el dit article, es procedeix a realitzar la notificació següent:
  
«Resolució número 1.009/1999, de 27 de desembre de 1999, del director general de l'Institut Valencià de la Joventut, per la qual es revoquen les ajudes concedides per la Resolució de 28 de desembre de 1998, del director general de l'Institut Valencià de la Joventut, a les persones que s'indica en l'annex.
  
Per l'Ordre de 23 de desembre de 1997, de la Conselleria de Cultura, Educació i Ciència (DOGV núm. 3.178, de 6 de febrer de 1998), es va convocar un concurs públic per a la concessió d'ajudes per a la posada en marxa de projectes empresarials promoguts per jóvens i per a equipament d'empreses creades per jóvens.
  
Per la Resolució número 931/1998,de 28 de desembre, del director general de l'Institut Valencià de la Joventut, es concediren les esmentades ajudes.
  
Les persones beneficiàries de les ajudes susdites que s'indica en l'annex a aquesta resolució no han complit l'obligació que estableix la base huitena, pagament, de l'ordre de 23 de desembre de 1997, de la Conselleria de Cultura, Educació i Ciència, que determina que la justificació haurà de realitzar-se en el termini de 15 dies, comptadors des de la notificació de l'ajuda. Les ajudes no pagades per falta de justificació s'anul·laran a partir d'aquella data, i els beneficiaris en perdran el dret al cobrament.
  
Per tant, i fent ús de les atribucions que em confereix l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, resolc:
  
Revocar a les persones que s'inclouen en l'annex les ajudes concedides per a la posada en marxa de projectes empresarials promoguts per jóvens i per a equipament d'empreses creades per jóvens, per falta de justificació, com assenyala la base huitena, pagament, de l'Ordre de 23 de desembre de 1997, de la Conselleria de Cultura, Educació i Ciència.»
  
Com que Pilar Moraño Poblador apareix en la relació de l'annex de la resolució, amb aquest escrit se li notifica la resolució de revocació perquè en prenga coneixement, i se li fa saber que contra aquesta resolució, que posa fi a la via administrativa, podrà interposar-se potestativament un recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació. Tot això d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.